సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Episode 92 Highlights: వితిక ఔట్.. గట్టిగా హత్తుకుని ఏడ్చేసిన వరుణ్ సందేశ్
‘బిగ్ బాస్’ హౌస్ నుంచి వితికా షెరు ఎలిమినేట్ అయిపోయింది. ఇన్ని రోజులూ తన భర్తతో ట్రావెల్ చేసిన వితికా.. వరుణ్‌ను ఒంటరిగా వదిలిపెట్టి హౌస్‌లో నుంచి బయటికి వచ్చేసింది.
Samayam Telugu | Updated:
Oct 21, 2019, 10:21AM IST
‘బిగ్ బాస్’ చివరికి వచ్చేకొలదీ ఆసక్తికరంగా మారుతోంది. 90 రోజుల పాటు ఒకరితోఒకరు కలిసి టాస్క్‌లు చేస్తూ సంతోషంగా గడిపిన భార్యభర్తలు వరుణ్ సదేశ్, వితికా షెరు వేరయ్యారు. వితికాను బిగ్ బాస్ ఎలిమినేట్ చేసేశారు. భార్య తనను వదిలిపెట్టి ఇంటిలో నుంచి వెళ్లిపోతుంటే వరుణ్ సందేశ్ ఏడ్చేశాడు. అతన్ని చూసి వితిక కూడా ఏడ్చేసింది. ‘మా ఆయన్ను జాగ్రత్తగా చూసుకోండి’ అంటూ మిగిలిన కంటెస్టెంట్లకు చెప్పి వరుణ్‌కు రెండు ముద్దులిచ్చి వెళ్లిపోయింది వితిక.
Read Also: భీమవరం పాప ఇక్కడ వరకూ రావడమే గ్రేటూ.. టోటల్ డ్యామేజ్!
ఆ తరవాత స్టేజ్ మీదికి వచ్చిన వితికాకు తన జర్నీ మొత్తాన్ని చూపించారు నాగార్జున. ఈ 90 రోజుల్లో ఇన్ని ఎమోషన్స్ తాను ఫీలయ్యానని స్క్రీన్ మీద చూస్తే కానీ తెలియలేదని వితిక అంది. ఈ ప్రయాణాన్ని తన మనవళ్లు మనవరాళ్లకు చూపించుకోవచ్చని సరదాగా చెప్పింది. ఆ తరవాత మనటీవీ ద్వారా భర్త వరుణ్‌తో పాటు మిగిలిన కంటెస్టెంట్లను పలకరించింది. చివరిగా బిగ్ బాంబ్‌ను రాహుల్‌పై వేసింది. ఈ బాంబ్ ఏంటంటే.. బిగ్ బాస్ ఆపమని చెప్పేంత వరకు ఇంట్లోని బాత్‌రూంలు అన్నింటినీ రాహుల్ ఒక్కడే క్లీన్ చేయాలి.
అంతకు ముందు ఎపిసోడ్ ప్రారంభంలో ‘గుండెకొచ్చి చుట్టుకుంది చిట్టి పూల తీగ’ అనే సాంగ్‌తో హోస్ట్ అక్కినేని నాగార్జున అదిరిపోయే ఎంట్రీ ఇచ్చారు. ‘సండే అంటే ఫన్‌డే’ అంటూ అస్సలు ఆలస్యం చేయకుండా మన టీవీ ద్వారా ఇంటిలోని కంటెస్టెంట్లను పలకరించారు నాగార్జున. ప్రస్తుతం ఇంట్లో ఉన్న కంటెస్టెంట్ల గురించి ప్రేక్షకులకు తెలుసని, అయితే ఒక పాట ద్వారా ఇప్పుడు మీరు మీ గురించి వాళ్లకు చెప్పాలని హౌస్‌మేట్స్‌కి నాగార్జున సూచించారు. కంటెస్టెంట్లు అందరికీ కార్డ్స్ ఇచ్చారు. ఒక్కో కంటెస్టెంట్ ఈ సాంగ్ టాస్క్ చేసిన తరవాత ఆ కార్డులపై మార్కులు వేస్తారు.
అలీతో ఈ టాస్క్‌ను మొదలుపెట్టారు. ‘బిల్లా’ టైటిల్ సాంగ్‌తో తనను తాను పరిచయం చేసుకున్నాడు అలీ. తన స్టైల్లో చాలా సీరియస్‌గా ఈ పాటకు డ్యాన్స్ చేశాడు. ఆ తరవాత శ్రీముఖి.. ‘అనుకోకుండా ఒకరోజు’ సినిమాలోని ఎవరైనా చూసుంటారా నడిచే నక్షత్రాన్ని సాంగ్‌కి డ్యాన్స్ చేసింది. అనంతరం వితికా.. ‘మిస్టర్ పర్‌ఫెక్ట్’లోని అగ్గిపుల్లలాంటి ఆడపిల్ల నేను అనే సాంగ్‌తో తనను తాను పరిచయం చేసుకుంది. ఆ తరవాత రాహుల్.. ‘ముఠామేస్త్రి’ సినిమాలోని ఈ పేటకు నేనే మేస్త్రి సాంగ్‌తో తనను ఇంట్రడ్యూస్ చేసుకున్నాడు.
ఇక, శివజ్యోతి.. ‘ఒక ఊరిలో’ సినిమాలోని చందమామ నేనే నడిచే బాపు బొమ్మ అనే సాంగ్‌తో తనను పరిచయం చేసుకుంది. ‘ఘర్షణ’ సినిమాలోని రాజాది రాజాది రాజా సాంగ్‌కు వరుణ్ సందేశ్ డ్యాన్స్ చేశాడు. చివరిగా కొరియోగ్రాఫర్ బాబా భాస్కర్.. ‘జులాయి’ సినిమాలోని టైటిల్ సాంగ్‌తో తనను తాను పరిచయం చేసుకున్నారు. ఆ తరవాత నామినేషన్‌లో ఉన్న ఒకరిని సేఫ్ జోన్‌లో వేశారు నాగార్జున. దీని కోసం పిగ్గీ పాట్‌లను స్టోర్ రూం నుంచి తెప్పించారు. వాటిని పగలకొడితే అందులో సేవ్ అయినవారి పేరు ఉంటుందని నాగార్జున చెప్పారు.
వితికా, వరుణ్ సందేశ్, అలీ రెజా, శివజ్యోతి వరుసగా వారి పిగ్గీ పాట్‌లను పగలగొట్టారు. అయితే, శివజ్యోతి పగలకొట్టిన పాట్‌లో ఆమె పేరు ఉంది. దీంతో ఆమె ఎలిమినేషన్ నుంచి సేవ్ అయ్యింది.
కళ్లగంతలాట..
కంటెస్టెంట్ల కళ్లకు గంతలు కట్టి ఒక ప్రత్యేకమైన ఆట ఆడించారు నాగార్జున. మొదట వితికా, వరుణ్ దంపతుల కళ్లకు గంతలు కట్టి వాళ్ల చేతిలో కొన్ని బంతులు పెట్టారు. ఇప్పుడు ఒకరిపై ఒకరిని విసురుకోమని చెప్పారు. వీళ్లిద్దరూ కసితీరా బంతులతో కొట్టేసుకున్నారు. ఆ తరవాత అలీ, రాహుల్‌లకు గంతలు కట్టి చేతులకు బాక్సింగ్ గ్లౌజులు తొడిగారు. ఇక కొట్టుకోమన్నారు. వాళ్లిద్దరూ సరదాగా కొట్టుకున్నట్టు యాక్ట్ చేశారు.
అనంతరం శివజ్యోతి ఒక్కరికే టాస్క్ ఇచ్చారు. ఒక గాడిద బొమ్మను బోర్డుపై ఉంచి ఆమె ముందు పెట్టారు. కళ్లకు గంతలు కట్టుకుని ఆ గాడిద తోకను శివజ్యోతి అతికించాలి. శివజ్యోతి కష్టపడి పెట్టేసింది. ఆ తరవాత బాబా భాస్కర్ వంతు వచ్చింది. బాబా భాస్కర్ కళ్లకు గంతలు కట్టి నిలబెట్టారు. ఆయన్ని అస్సలు కదలకూడదు. ఒక్కొక్కరు వెళ్లి ఆయన్ని గిచ్చాలి. ఆ గిచ్చింది ఎవరో బాబా చెప్పాలి. అలా బాబా ఒక్క శ్రీముఖి పేరును మాత్రమే కరెక్ట్‌గా చెప్పారు.
ఆ తరవాత శ్రీముఖికి ఆమె స్టైల్లో వెరైటీగా టాస్క్ ఇచ్చారు నాగార్జున. నీళ్లున్న గాజు గ్లాసులను చుట్టూ పెట్టి మధ్యలో శ్రీముఖిని డ్యాన్స్ చేయమన్నారు. ఆమెకు గంతలు కట్టారు. శ్రీముఖి బాగానే చేసింది.. అయితే, మధ్యలో మిగిలిన కంటెస్టెంట్లు గ్లాసులను లోపలికి జరిపేశారు. దీంతో ఒక్కో గ్లాసును తన్నుకుంటూ డ్యాన్స్ చేసింది శ్రీముఖి. ఈ పర్ఫార్మెన్స్ చాలా సరదాగా సాగింది. అనంతరం నామినేషన్స్‌లో ఉన్న ఒకరిని సేవ్ చేసే కార్యక్రమం పెట్టారు నాగార్జున.
అలీ, వితికా, వరుణ్‌లకు కొన్ని కార్డులు ఇచ్చారు. ఒక్కొక్కరూ ఒక్కో కార్డు తీసి టేబుల్‌పై వేయాలి. ఎవరి ఫేస్ ఆ కార్డుల్లో వస్తే వాళ్లు సేఫ్. అలా ఒక్కొక్కటీ వేయగా వరుణ్ వేసిన కార్డులో అలీ ఫొటో వచ్చింది. దీంతో అతను సేవ్ అయ్యాడు. ఇక ఆఖరిగా వితికా, వరుణ్ సందేశ్‌లలో వితిక ఎలిమినేట్ అయినట్టు నాగార్జున ప్రకటించారు.